J. Horváth, poslanec: (2009-04-22):
Teda najprv bude Správa o plnení úloh zahraničnej politiky Slovenskej republiky v roku 2008, tak ako bola prerokovaná vo výboroch Národnej rady Slovenskej republiky. Správu o plnení úloh zahraničnej politiky Slovenskej republiky v roku 2008 (tlač 977) pridelil predseda Národnej rady Slovenskej republiky svojím rozhodnutím č. 1008 z 18. marca 2009 na prerokovanie Výboru Národnej rady Slovenskej republiky pre európske záležitosti, Výboru Národnej rady Slovenskej republiky pre ľudské práva, národnosti a postavenie žien a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbory, ktorým bol materiál pridelený, prerokovali tento v určenej lehote. Výbor pre európske záležitosti uznesením z 26. marca 2009 č. 274, Výbor Národnej rady Slovenskej republiky pre ľudské práva, národnosti a postavenie žien uznesením zo 7. apríla 2009 č. 189 a Zahraničný výbor Národnej rady Slovenskej republiky uznesením zo 14. apríla 2009 č. 146 odporúčajú Národnej rade Slovenskej republiky zobrať na vedomie túto Správu o plnení úloh zahraničnej politiky Slovenskej republiky v roku 2008. A gestorský výbor na základe výsledku rokovania výborov a stanovísk poslancov gestorského výboru odporúča Národnej rade Slovenskej republiky zobrať na vedomie túto Správu o plnení úloh zahraničnej politiky Slovenskej republiky v roku 2008. Spoločná správa výborov Národnej rady Slovenskej republiky o prerokovaní Správy o plnení úloh zahraničnej politiky v roku 2008 vo výboroch Národnej rady Slovenskej republiky bola schválená uznesením Zahraničného výboru Národnej rady Slovenskej republiky č. 151 zo 14. apríla 2009. Týmto uznesením ma výbor zároveň poveril plniť úlohy spoločného spravodajcu. Teraz mi, prosím, pán predsedajúci, dámy a páni, dovoľte predniesť druhú z týchto dvoch správ a to je spoločná správa k Zameraniu zahraničnej politiky Slovenskej republiky na rok 2009 (tlač 978), ktoré pridelil predseda Národnej rady Slovenskej republiky svojím rozhodnutím č. 1008 zo dňa 18. marca 2009 na prerokovanie rovnako výboru pre európske záležitosti, výboru pre ľudské práva, národnosti a postavenie žien a Zahraničnému výboru Národnej rady Slovenskej republiky. Za gestorský výbor určil rovnako Zahraničný výbor Národnej rady Slovenskej republiky. Výbory, ktorým materiál bol pridelený, prerokovali tento v určenej lehote. Výbor Národnej rady Slovenskej republiky pre európske záležitosti uznesením z 26. marca 2009 č. 275, výbor pre ľudské práva, národnosti a postavenie žien uznesením zo 7. apríla 2009 č. 190 a Zahraničný výbor Národnej rady Slovenskej republiky uznesením zo 14. apríla 2009 č. 147 odporúčajú Národnej rade zobrať na vedomie Zameranie zahraničnej politiky Slovenskej republiky na rok 2009. Gestorský výbor na základe výsledkov rokovania výborov a stanovísk poslancov gestorského výboru odporúča Národnej rade Slovenskej republiky zobrať na vedomie Zameranie zahraničnej politiky Slovenskej republiky na rok 2009. Spoločná správa výborov Národnej rady Slovenskej republiky o výsledku prerokovania Zamerania zahraničnej politiky Slovenskej republiky na rok 2009 vo výboroch Národnej rady (tlač 978a) bola schválená uznesením Zahraničného výboru Národnej rady Slovenskej republiky č. 152 dňa 14. apríla 2009. Týmto uznesením má výbor zároveň poveril plniť úlohy spoločného spravodajcu aj v tejto konkrétnej veci. Pán predsedajúci, ďakujem. Prosím, otvorte rozpravu pre obidva materiály.